Toimintasuunnitelma 2026-2027

Päiväkodin nimi
Vekaralinnan päiväkoti

Valmis toimintasuunnitelma käsitellään henkilöstön kanssa elokuussa -26.

Yksikön toimintasuunnitelma on esitelty huoltajille syyskuussa -26, huoltajien illassa.

Päiväkodin johtajan nimi
Minna Råman

Varajohtajan nimi
Kirsikka Eskelinen
Oppiva yhteisö toimintakulttuurin ytimenä: Arvot 
Tuomme esille lasten erilaisia vahvuuksia. Ylläpidämme ilmapiiriä, jossa jokainen arvokas ja tärkeä itsenään. Aikuisen toiminta on sensitiivistä, positiivisella asenteellaan aikuinen vaikuttaa lasten hyvinvointiin, kasvuun ja oppimiseen. Toimimme niin että kaikilla on mahdollisuus osallistua ja vaikuttaa kasvuympäristöön ja toimintaan. Pieni yhteisömme vahvistaa yhteenkuuluvuuden tunnetta, henkilökunta tuntee perheet hyvin ja vuorovaikutus on kunnioittavaa ja mutkatonta. Lapset oppivat kestävä n kehityksen toimintatapoja, niin päiväkotiarjessa kuin esim. retkillä. Vahvistamme lasten vuorovaikutustaitoja ja opimme asettumaan toisen asemaan. Rohkeutta tuetaan avoimella keskustelukulttuurilla, kannustamme lapsia uusiin kokemuksiin ja haastamaan itseään. Pieni päiväkoti mahdollistaa sen että jokainen on omalla tasollaan vastuussa yhteisestä hyvinvoinnista ja asiat ovat koko päiväkodin yhteisiä. Nämä asiat vahvistavat reilua yhteisöllisyyttä sekä vastuunkantoa.
Oppiva yhteisö toimintakulttuurin ytimenä: Vastuun jakautuminen päiväkodissa: 
Kaikkien Linna Päiväkotien johtaja on Minna Råman, hän vastaa viime kädessä kaikesta toiminnasta ja toimitiloista ja antaa tarvittaessa ohjeet minkä mukaan toimitaan. Hän vastaa hallinnollisesta johdosta. Varajohtaja vastaa yksikön päivittäisestä toiminnasta, hyvän varhaiskasvatuksen toteutumisesta ja siitä että kaikki vastuualueet tulee hoidettua. Varhaiskasvatuksen opettaja vastaa ryhmänsä toiminnasta ja on pedagogisesti vastuussa ryhmästään sekä tiimistään. Päiväkodissa on kaksi tiimiä, joissa molemmissa on varhaiskasvatuksen opettaja sekä kaksi varhaiskasvatuksen lastenhoitajaa.  Varhaiskasvatuksen lastenhoitaja vastaa oman pienryhmänsä toiminnasta, yhdessä muun tiimin kanssa Pikkuhiljaa, syksyn aikana, aletaan yläkerran väestä muodostaa pedagogisesti järkeviä pienryhmiä. Päiväkotiapulainen vastaa ruokahuollosta ja puhtaanapidosta sekä avustaa lapsiryhmissä. Ryhmäavustaja avustaa ryhmässä, jossa on tuentarpeisia lapsia. Varhaiskasvatuksen erityisopettaja vierailee ryhmissä, noin kerran viikossa, konsultoimassa. Hän on myös mukana pienryhmien toiminnassa.

Kasvu ja oppiminen: Lasten kielellinen kehitys
Päiväkodillamme on runsaasti lapsille suunnattua kirjallisuutta. Niitä on sekä ryhmissä että myös varastotilassa. Kirjoja vaihdellaan lasten mielenkiinnon mukaan. Lapset pääsevät myös itse valitsemaan vaihtoon vietäviä kirjoja sekä ottamaan varastosta uusia tilalle. Lapsille luetaan mm. omaehtoisen leikin aikana. Lepohetken yhteydessä luetaan päivittäin. Toisinaan isommat lapset myös kuuntelevat äänikirjaa. Sanoitetaan tilanteita ja eleitä. Lorutellaan mm. siirtymätilanteissa. Nimetään esineitä ja asioita. Kuvat ovat kielellisen oppimisen tukena hetkissä, jolloin siitä on hyötyä. Isompien lasten kanssa tehdään suun motorisia harjotteita, leikin kera. Puheterapeutti on konsultoitavissa puhelimitse. Lasten kanssa haetaan tietoa eri välineiden avulla. Riimittelyleikkejä leikitään mm. pienryhmissä.  Laulujen avulla opitaan elämää ohjaavia asioita, mielekkäästi ja mieleenpainuvasti. Lapsille annetaan aikaa kertoa omista asioistaan sekä mm. pienryhmätuokioilla kokemuksistaan ja osallistua teemaan, jokaisen omalla tasolla. Kirjastoauto vierailee päiväkodillamme kerran viikossa. Myös Kaakkurin kirjastossa käydään retkellä joitakin kertoja vuodessa.

Kasvu ja oppiminen: Tunne- ja vuorovaikutustaidot, turvataidot 
Päiväkodillamme on käytössä useita tunne-, kaveri- ja vuorovaikutustaitoihin liittyvää materiaalia (Pomenia, Piki, Askeleittain, Tunnetuokio). Pienryhmissä on ikätason mukaista tunnetaitojen harjoittelua, viikottain. Aikuinen on tukemassa lasten välistä vuorovaikutusta sekä leikkiä, päivän joka hetkessä. Harjoitellaan oman tilan säilyttämistä sekä toisen tilan ja kehon kunnioittamista. Huolehditaan yhdessä kaikkien fyysisesstä koskemattomuudesta. Opettelemme kohtaamaan pettymyksiä nimeämällä mm. harmin syyt sekä purkamaan turhautumista rakentavalla tavalla. Toteutamme Pisarapuuttumisen menetelmää. Kaikki lapset retkeilevät vähintään kerran viikossa. Näin ollen jokainen pääsee harjoittelemaan turvallista liikkumista ja opettelemaan myös liikennesääntöjä pienin askelin. Molemmat ryhmämme sisältävät kolme pienryhmää. Ryhmäytymisen tukena hyödynnämme yhteisleikkejä. Ryhmissä pienryhmät ulkoilevat, ruokailevat sekä puuhaavat porrastetusti, näin saadaan myös puitteet tunne- ja vuorovaikutustaitojen vahvistamiseksi. Leikkikaveriarpajaiset auttavat rakentamaan erilaisia ihmissuhteita ja tukemaan yhteenkuuluvuuden tunteen vahvistumista kaikkien yksikön jäsenten kanssa.
[bookmark: _Hlk209006051]Kasvu ja oppiminen: Leikki
Ryhmissä on säännöllisesti leikkipäiviä, jolloin leikki on aikuisen tukemaa ja ohjaamaa. Aikuinen on läsnä muulloinkin vapaan leikin aikana, osallistuu tarvittaessa sekä havainnoi leikin kulkua. Vapaalle leikille annetaan aikaa ja järjestetään tilaa, niin sisällä kuin ulkona. Ryhmien arjen porrastaminen mahdollistaa tilan myös laajemmille sekä pitempikestoisille leikeille. Leikkiympäristöä rakennetaan lasten mielenkiintojen mukaisesti. Tällä hetkellä pinnalla ovat kaikenlaiset rakentelu-, maja-, barbi- sekä ravintolaleikit ja lasten kanssa on muokattu puitteet ko. leikkejä varten. Yhdessä on sovittu toimintatavat sekä pelisäännöt, joiden raameissa opettelemme yhdessä pysymään ja ymmärtämään sen hyödyt kaikkien ilolle leikin edetessä. Aikuinen tukee leikkiin pääsemisessä sekä tarvittaessa sen aloittamisessa. Huolehdimme että jokaiselle löytyy leikkikaveri, mutta sallitaan myös yksinleikki, mikäli lapsi näin itse haluaa. Huoltajille kerrotaan päivittäin kenen kanssa hänen lapsensa on leikkinyt, mitä on leikkinyt sekä kerrotaan leikinkulusta esille nousseita asioita (hauskat sanankäänteet, mahdolliset erimielisyydet, ympäristön vaikutus leikkiin jne.). Vanhempien kanssa käydyissä keskusteluissa nousee esille leikin vaikutus esim. vuorovaikutustaitojen kehittymiseen yms. Leikin avulla voimme oppia ja opetella uusia taitoja sekä vahvistaa jo olemassa olevia taitoja.

Kasvu ja oppiminen: Laadukas ja yhdenvertainen varhainen tuki varhaiskasvatuksessa
Pienessä yksikössä on helppo käyttää yhteistä vuorovaikutuskulttuuria sekä tulla myötävaikutetuksi että myötävaikuttaa, nimenomaan positiiviseen pedagogiikkaan. Myös huoltajien kanssa on helppo kommunikoida kun kaikki pienen yhteisön jäsenet tulevat nopeasti tutuiksi, kuten myös kaikkien osapuolten toimintatavat. Lapset saavat vuorovaikutuksestamme mallin ja turvallisen kasvuympäristön pohjan. Pienryhmissä toimitaan alkusyksystä hyvinkin vahvasti ja kun ryhmäytymiset näyttävät vahvistuneen voimme vaihdella ja "sekoittaa" pienryhmiämme. Leikin valinnassa hyödynnetään kuvatukia. Ryhmien seinällä on kuvat mm. päiväjärjestyksestä, leikinvalintakuvat, viikonpäiväkuvat, kuvat rauhoittumiseen ja keskittymiseen, "ennen, nyt, sitten" -kuvat. Kaikilla työntekijöillä on myös koko ajan mukanaan kuvatuet arjen eri tilanteisiin. Lapset pääsevät vaikuttamaan oppimis- ja leikkiympäristöön.  Laadukasta varhaiskasvatusta arvioidaan ja kehitetään joka tiimipalaverissa.

Hyvinvointi ja osallisuus: Yleiset
Huoltajien osallisuutta aloitamme tutustumiskäynnillä, aloituskeskusteluilla ja lapsen esitietolomakkeen täyttämisellä. Huoltajat pääsevät vaikuttamaan lapsensa varhaiskasvatukseen vasukeskusteluissa, päiväkodin vanhempainilloissa, erilaisilla kyselyillä mutta myös päivittäisissä kohtaamisissa. Pitkin vuotta järjestämme myös erilaisia tapahtumia joihin perheet pääsevät osallistumaan yhdessä muiden Vekaralinnan perheiden kanssa. Vanhemmille järjestetään iltapäiväkahveja sekä esimerkiksi koko perheen jouluaamiainen. Pienryhmissä pidetään omia tiimipalavereja, joissa lasten kanssa suunnitellaan tulevaa toimintaa. Isojen ryhmässä jokaisen kuun syntymäpäiväsankarit suunnittelevat yhden aamupäivän toimintaa, koko ryhmälle. Lapsilla on mahdollisuus valita leikkikaveri kulloisenkin intressin mukaan. Aikuinen havainnoi lasten mielenkiinnon kohteita ja toiveita (etenkin niiden kohdalla, jotka vielä opettelevat sanallista vuorovaikutusta). Huolehdimme että myös hiljaisimmat saavat kokemuksia osallisuudesta. Isommat lapset hoitavat myös päiväkodin arkisia asioita; pihan lakaisua, lumen kolaamista, toimittavat sisällä tavaroiden hakemista/viemistä kerroksesta toiseen, leikkaavat käsipyyhepaperia yms. Myös varhaiskasvatuspäivän tapahtumiin osallistamme perheitä (mm. sadonkorjuujuhlaan saa tuoda terveellistä maistiaista. Toisinaan lapset valitsevat leikin leikkitaulusta ja tällöin myös leikkikaverit vaihtuvat kulloisenkin intressin mukaan. Jokaisella on myös mahdollisuus päästä valitsemaan monipuolisesti leikkiä.
Liite päiväkodin yhdenvertaisuus- ja tasa-arvosuunnitelmaan
Liite yhteisöllisen opiskeluhuollon kirjauksiin esiopetusyksiköissä (yhteisöllisen opiskeluhuollon tavoitteet, toimenpiteet ja seurannan menettelytavat) 

Hyvinvointi ja osallisuus: Liikkuminen
Päiväkodissamme toteutetaan Nuoren Suomen nyk. Olympiakomitean liikuntaleikkikoulua. Henkilökunta on saanut koulutuksen ko. liikuntaleikkikoulun ohjaamiseen. Lapset liikkuvat päivittäin aamusta iltapäivään, sekä sisällä että ulkona. Päiväkodillamme on monipuolisesti erilaisia liikuntaan kannustavia välineitä. Lapset kehittävät myös itse erilaisia toteutustapoja liikkumiseen. Kerran viikossa jokainen päiväkotimme lapsi pääsee retkelle (viikottain Metsämörri- ja myttys-/nuppusretki) johon liikumme kävelle. Järjestämme päiväkodin pihalla olympialaisia, jossa on kannustimia eri liikuntapisteissä. Pihapyörät ovat jatkuvassa käytössä. Ulkoilun aikaan järjestetään myös lasten toiveiden mukaisia liikuntaleikkejä (hippaleikki, haileikki yms.). Kentällä pelataan tällä hetkellä tennistä, sählyä ja jalkapalloa. Talvella päiväkodin pihalle jäädytetään luistinrata. Kaupungin liikuntatoimi käy ajamassa meille hiihtoladun vkoilla 8- 11. Sekä luistinrata että hiihtolatu ovat ahkerassa käytössä. Päiväkodilla on myös pikkuisia luistimia, joilla myös taaperot pääsevät kokeilemaan jäällä oloa. Osallistumme myös erilaisiin liikuntatempauksiin, esimerkkinä Liikkuvan varhaiskasvatuksen Arkiseikkailu. Järjestämme erilaisia liikuntavälipaloja mm. jonotustilanteisiin. Olemme myös hyödyntäneet mahdollisuuden käydä yhden syyskauden viikon aikana Raksilan harjoitushallilla luistelemassa. Kerran puolessa vuodessa käymme kaupungin liikuntatoimen järjestämässä Kuperkeikka -tapahtumassa, Ouluhallissa.
Linkki: Koko kaupungin yhteinen liikunnan vuosikello. (Ei valmis).  Huom. Ei enää yksikkökohtaisia vuosikelloja 

Hyvinvointi ja osallisuus: Kulttuuri
Oulu on siis kulttuuripääkaupunki vuonna 2026. Henkilökunta sai kaupungin kulttuuritutorilta Soittimet menossa mukana -koulutuksen. Viime toimintakaudella (25-26) saimme useamman kulttuurikokemuksen; Sanaton sirkusesitys ”Indigo” Valvella, Oulu Sinfonian konsertti Maltti ja Valtti, Tahtipeikko ja Keiju -konsertti Kaakkurin koululla, päiväkodilla vieraili Klovni Sebastian, Velhon Oppipoika -nukketeatteri Kaakkurin kirjastolla, yhden lapsen tanssiopettajaäidin tanssitunti viskareille sekä kevätretki Haukiputaalle Kipponit -kylään tutustumaan eri eläinten elämään. Kulttuurivastaavamme kartoittaa tapahtumia joihin lasten kanssa on mahdollisuus osallistua, ja tiedottaa tapahtumista sopiville kohderyhmille. Etenkin isompien ryhmä lähtee matalalla kynnyksellä osallistumaan tarjottuihin mahdollisuuksin. Lähikoululla (Kaakkuri) on tarjolla konsertteja, Pohjankartanossa on mahdollisuus käydä katsomassa taidenäyttelyjä Tapahtumiin ja vierailuihin kuljemme usein paikallisliikenteen kyydillä, joten lapsille tulee myös reitit ja ympäristöt tutuksi. Bussimatkoilla opettelemme vuorovaikutusta erilaisten ihmisten kanssa, sillä usein kanssamatkustajat jututtavat lapsia. Erilaiset lastenmusiikkikokoonpanot sekä muut kulttuuriartistit vierailevat päiväkodillamme. Kulttuurivastaavamme osallistui taidekasvatus -koulutusiltapäivään ja hän jakoi koulutuksen sisällön myös muulle henkilökunnalle. Kansalliset juhlapäivät nostetaan esiin ja isommat lapset pääsevät myös näiden tapahtumien suunnitteluun mukaan.  Päiväkodin viskarilapset tutustuvat kielisuihkujen myötä niin vieraisiin kieliin kuin ko. maiden kulttuureihin. Kannustamme lapsia itseilmaisuun ja tarjoamme niihin puitteet ja välineet (roolivaatteet, käsinuket, soittimet, kuvataiteen välineet yms.). Karjasillan seurakunta kutsuu meidät aina katsomaan joulukuvaelmaa sekä kevätkirkkoon. Näihin tapahtumiin järjestetään myös vaihtoehtoista toimintaa. Karjasillan seurakunnasta käy lastenohjaaja pitämässä katsomuskasvatustuokiota, noin kerran kuukaudessa. Isovanhemmat kutsutaan kalevalanpäivänä juhlimaan, jolloin lapset pääsevät itsekin estradille. Tuota päivää kutsutaan virallisesti Tärkeän ihmisen päiväksi. Luonnollisesti lapset esittävät myös lauluja, runoja yms. päiväkodin joulu- sekä kevätjuhlassa, mutta myös muissa Vekaralinnan juhlissa. Lapset suunnittelevat esityksensä aina itse. Vekaralinnassa järjestetään myös avoimet ovet johon lapset tekevät kutsut ja saavat viedä ne jollekin läheiselle, jonka elämässä on tulossa lähiaikoina varhaiskasvatuksen palvelut.
Linkki Oulun kaupungin varhaiskasvatuksen kulttuuriopas

Kestävä tulevaisuus: Yleiset
Vekaralinnassa toteutetaan Suomen Ladun Metsämörri -toimintaa. Joka viikko retki tehdään metsämörri -formaatin mukaan. Pienimmät käyvät metsänuppus ja -myttysretkillä jossa Kerttu-leppäkerttu opastaa luontoa kunnioittaviin tekoihin. Isompien metsämörriretkillä Metsämörri ahjaa lapsia kestävään kehitykseen, luonnon hyvinvointiin sekä sen kunnioittamiseen. Vuodenaikojen mukaan ihastellaan luonnon monimuotoisuutta; värejä, vuodenajan vaikutusta ympäristöön, eläinten elämää eri vuodenaikoina yms. Retkeilemme luonnollisesti ilman ylimääräistä roskaa, keräilemme luonnosta turhat roskat pois, päiväkodilla lajitellaan jätteet, johon myös lapset osallistuvat. Osallistumme mahdollisuuksien mukaan Vaka Alaköökin, Heikinharjun luontokodon sekä Timosenkosken luontokoulun tapahtumiin. Lelujen säännöllinen järjestely, rikkinäisten lelulen poisheitto sekä muutenkin päiväkodin siisteydestä ylläpito tapahtuu yhdessä lasten kanssa. Säästämme sähköä ja sammutamme valot, kun niitä ei tarvita (esim. ulkoilun aikaan), kuivauskaappeja ei laiteta päälle vähäisen vaatemäärän kuivauksen vuoksi, lapset tietävät että yksi paperi käsien kuivaamiseen riittää, wc-pöntön vetämiseen riittää yhdelle ihmiselle yksi kerta/vessakäynti. Koko henkilöstö on sitoutunut antamaan mallin kierrättämiseen, lajitteluun sekä kestävään kehitykseen.
Linkki Kestävän tulevaisuuden opinvirta

Kestävä tulevaisuus: Kansainvälisyys
Päiväkodissamme on kaksikielisiä lapsia mikä kiinnostaa luonnollisesti päiväkotikavereita. Viskareiden, ja oheisvaikutuksena myös ryhmän pienempien kanssa, otetaan kielisuihkuja. Opetellaan leikin kautta mm. värejä ja numeroita eri kielillä sekä lauletaan muullakin kuin kotikielellä. Päiväkodin tukikuvissa sekä lasten kirjallisuuksissa näkyy maapallon eri kansallisuuksia. Myös opiskelijoissa on monikielisyyttä ja tätä kautta myös pienimmät ovat saaneet konkreettisesti nähdä, että kaikki ihmiset eivät puhu suomea ja silti voimme kommunikoida. Myös erilaisten projektien myötä tulee kansainvälisyys lasten nähtäville.

Kestävä tulevaisuus: Digitalisaatio
Tabletteja hyödynnetään tunnetaito-ohjelmien hyödyntämiseen, kirjainten kirjoitusharjoituksiin, hyödyllisiin peleihin, kuvaamiseen ja kuvan tarkasteluun. Esimerkiksi pihasuunnistuksessa lapset saavat ottaa pienestä kohteesta kuvan ja kaveri käy etsimässä oikean paikan. QR -koodeja opetellaan käyttämään mm. metsäretkillä. Myös musiikkia kuullaan ja katsellaan sekä tarinoita kuunnellaan toisinaan digilaitteen avulla. Puhelimen kameroita hyödynnetään päiväkotiarjen sekä oppimistilanteiden dokumentointiin. Lasten omia kotieläimiä, lomamatkoja ja muita mukavia kokemuksia katsotaan suuren näytön kautta yhdessä. Hiirikelloa käytetään toisinaan odottelun/keskittymisen harjoittelussa. Äänikuvakirjoja katsellaan pienimpien kanssa. Plusplus -teoksia rakennetaan myös asiaan tarkoitetun sovelluksen tuella. Lapset käyttävät laitteita vain aikuisen seurassa. Ohjelmointia harjoitellaan Beebotien kanssa. Ohjelmoinnillista ajatelua tuetaan harjoittelemalla ongelmien purkamista osiin esim. pukemisessa tai päiväjärjestyksen hahmottamisessa.
Linkki Varhaiskasvatuksen digipedagogiikan käsikirja

Esi – ja alkuopetuksen yhteistyö 
Yhtenäinen esi- ja alkuopetuksen pedagogiikka, toimintakulttuuri ja oppimisympäristö vahvistaa lapsen varhaista perustaitojen oppimista ja mahdollistaa lapsen yksilöllisen etenemisen kasvun ja opin polulla joustavien siirtymien avulla. 
Vekaralinnan viskarit tekevät yhteistyötä Linna Päiväkotien viskareiden sekä eskareiden kanssa, erilaisten tapahtumien ja juhlien puitteissa.
Liite yksikön 5–8-vuotiaiden pedagogiseen suunnitelmaan  


Muut päiväkodin toimintavuotta koskevat asiat
Katsomuskasvatustuokio kerran kuussa, yhteistyössä Karjasillan seurakunnan kanssa.
Metsämörritoimintaa, retkien muodossa, viikottain.
Vanhempainilta
Sadonkorjuujuhla syyskuussa.
Kuukausittain huoltajien iltapäiväkahvit.
Vk 43 koululaisten syyslomaviikko jolloin päiväkodin lapset toisessa yksikössä.
Halloween
Isänpäiväkahvit
Jouluaamiainen perheille
Linnan juhlat
Joulujuhla
Joulukirkko ja vaihtoehtoista toimintaa.
Lasten pikkujoulut
Ystävänpäivä
Kalevalanpäivä.
Laskiainen
Vk 10 koululaisten talvilomaviikko, päiväkodin lapset toisessa yksikössä.
Pääsiäinen
Vappu
Kevätjuhla
Kevätkirkko sekä vaihtoehtoista toimintaa
Kevätretki

Arviointi
Huoltajille vuosittain asiakastyytyväisyyskysely (vuorovuosittain Oulun kaupungin ja Muksunkirjan organisoimana). Oma kysely huoltajille ennen vanhempainiltaa. Lasten vasut sekä ryhmien toimintasuunnitelmat arvioidaan keväällä, tarvittaessa pitkin toimintavuotta. Sekä henkilökohtaiset että tiimikohtaiset kehityskeskustelut henkilökunnalle. Reflektoimme omaa toimintaa säännöllisesti ja nostamme ajankohtaisia kysymyksiä tiimi-/yksikköpalaverissa keskusteltavaksi. Henkilökunta pääsee osallistumaan monipuolisesti erilaisiin koulutuksiin, jota myös päiväkodin esimies tukee.
